Lakaet e voe da Crossover Artist of the Year for 1993/1994 gant ar magazin Billboard. Kemeret he deus perzh e meur a sonadeg evel da skouer The Wall e 1990. Evel kanerez hech-unan e teuas da vezañ brudet pa ganas tonioù Kurt Weill ha tonioù kabarett alaman all ar bloavezhioù 1930. E 1992 ech enrollas Illusions, da enoriñ Marlene Dietrich hag Édith Piaf. Sonerezh pop he deu graet ivez, kanet en alamaneg, galleg pe saozneg. En he fladenn Punishing Kiss e kaver tonioù savet a-ratozh eviti gant Scott Walker, Nick Cave, Tom Waits, Elvis Costello, Philip Glass ha Neil Hannon. Brudet eo he doare da ganañ evel en he fladenn City of Strangers, da enoriñ Sondheim, hag an doare dibar ma kan The Ladies Who Lunch. E 1998 e teuas er-maez an dastumad All That Jazz: The Best of Ute Lemper.